CELEX: 
Language: ro
Date: 2022-07-14 00:00:00
Title: REGULAMENTUL DELEGAT (UE) / AL COMISIEI de modificare a Regulamentului (UE) nr. 1315/2013 al Parlamentului European și al Consiliului în ceea ce privește hărțile indicative ale rețelei transeuropene de transport

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Anexa III la Regulamentul (UE) nr. 1315/2013 privind orientările Uniunii pentru dezvoltarea rețelei transeuropene de transport (TEN-T) și de abrogare a Deciziei nr. 661/2010/UE (denumit în continuare „regulamentul”) conține hărți TEN-T indicative pentru unele dintre țările învecinate cu care Uniunea are o cooperare strânsă pe teme de transport.
            
            
               Regulamentul prevede posibilitatea de a adopta acte delegate pentru a adapta sau include hărți indicative pe baza acordurilor la nivel înalt privind rețelele de infrastructuri de transport, încheiate între Uniune și țările învecinate în cauză [articolul 49 alineatul (6)]. 
            
            
               Un astfel de acord la nivel înalt între Uniune și Ucraina a fost semnat la 29 iunie 2022. 
            
            
               Obiectivul este de a permite Uniunii să își orienteze mai bine acțiunile de cooperare cu Ucraina.
            
            
               2.CONSULTĂRI ÎNAINTEA ADOPTĂRII ACTULUI
            
            
               La 8 aprilie 2022, Comisia a consultat experți ai autorităților competente ale statelor membre. Statele membre au sprijinit în unanimitate modificările propuse ale hărților. Mai multe state membre au mulțumit Comisiei pentru sprijinul acordat Ucrainei.
            
            
               3.ELEMENTELE JURIDICE ALE ACTULUI DELEGAT
            
            
               Actul delegat adaptează hărțile indicative ale țărilor terțe din anexa III la regulament, astfel cum a fost modificat ultima dată. El dă curs solicitării Ucrainei referitoare la o mai bună aliniere a hărților existente la dezvoltarea infrastructurii din această țară.
            
            
               REGULAMENTUL DELEGAT (UE) …/… AL COMISIEI
            
            
               din 14.7.2022
            
            
               de modificare a Regulamentului (UE) nr. 1315/2013 al Parlamentului European și al Consiliului în ceea ce privește hărțile indicative ale rețelei transeuropene de transport 
               
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE
                  1
               , în special articolul 49 alineatul (6),
            
            
               întrucât:
            
            
               (1)În ceea ce privește hărțile indicative ale rețelei transeuropene de transport (TEN-T) a anumitor țări învecinate, Regulamentul (UE) nr. 1315/2013 prevede posibilitatea de a adapta aceste hărți sau de a adăuga unele noi, pe baza unor acorduri la nivel înalt privind rețelele de infrastructură de transport încheiate între Uniune și țările învecinate în cauză.
            
         
         
            
               (2)La 29 iunie 2022, Uniunea și Ucraina au semnat un acord la nivel înalt conform cu prevederile Regulamentului (UE) nr. 1315/2013. Acordul privind modificările aduse hărților TEN-T indicative se referă la liniile de cale ferată, la drumuri și la includerea căilor navigabile interioare. Modificările aduse hărților indicative ar trebui să permită Uniunii să își orienteze mai bine acțiunile de cooperare cu Ucraina.
            
            
               (3)Prin urmare, Regulamentul (UE) nr. 1315/2013 trebuie modificat în consecință,
            
            
            
               ADOPTĂ PREZENTUL REGULAMENT:
            
            
               Articolul 1
            
            
               Anexa III la Regulamentul (UE) nr. 1315/2013 se modifică în conformitate cu anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 14.7.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 348, 20.12.2013, p. 1
               
            
      
    ---documentbreak--- 
      
         
         
            
               ANEXĂ
            
            
               Anexa III se modifică după cum urmează:
            
            
               (1)hărțile 16.7 și 16.8 se înlocuiesc cu următoarele hărți: 
            
            
               
                  
            
            
               
                  
            
            
            
               (2)se adaugă următoarea hartă 16.9: